11/10/2019 | Administración LocalMunicipal
Betanzos
Bases do V Certame de Monólogos Cómicos de Betanzos

ANUNCIO “BASES V CERTAME DE MONÓLOGOS CÓMICOS DE BETANZOS” Por decreto da Alcaldía n.º 1304 /2019, do 26 de setembro de 2019, aprobáronse as bases e a convocatoria do V Certame de Monólogos Cómicos de Betanzos. O prazo de inscrición rematará o 21 de outubro. “BASES V CERTAME DE MONÓLOGOS CÓMICOS DE BETANZOS” 1) É obxecto do presente Certame premiar á mellor interpretación dun monólogo humorístico. Para a valoración desta interpretación os actores ou actrices deberán presentar o seu monólogo no transcurso dun espectáculo ou gala de carácter público que se celebrará en Betanzos o 25 de outubro de 2019.2) Poderán concorrer a este certame tódolos actores e actrices que o desexen, se ben a organización reservase o dereito de facer no seu caso unha selección previa. En todo caso o número de participantes non poderá ser superior a seis. Os/as interesados/as en participar deberán realizar a súa inscrición enviando un email ao enderezo: omix@betanzos. gal. No asunto deberán indicar “Inscrición V Certame de Monólogos de Betanzos”. E ademáis deberán aportar os seguintes datos:  Nome  Apelidos  Data de nacemento  DNI  Enderezo  Localidade  Provincia  C. P.  Teléfono  Email de contacto. Así mesmo deberán indicar os seguintes datos sobre a obra coa que concursan:  Título  Extensión (tempo)  Autor/a  Unha pequena síntese.3) As bases do Certame de Monólogos do Concello de Betanzos serán publicadas no taboleiro de anuncios do Concello de Betanzos, na páxina web, na sede electrónica do Concello de Betanzos, na base de datos do Sistema Nacional de Subvencións e un anuncio no Boletín Oficial de Provincia da Coruña. O prazo de inscrición comezará trala súa publicación na sede electrónica do Concello de Betanzos e rematará o 21 de outubro.4) O tema do monólogo é libre e a duración da súa representación non poderá ser superior a 12 minutos. É imprescindible presentar por escrito o título, autor e se é o caso, autor da adaptación realizada e unha síntese do texto a representar. A organización durante a representación do mesmo levará un control do tempo do mesmo, avisando mediante algunha sinal (óptica ou acústica) cando falten dous minutos para otempo máximo, chegado o momento si o concursante supera o tempo, a organización poderá cortar o usodo microfono e penalizar á hora de puntuar por incumprir o tempo fixado. A posta en escena deberá adaptarse aos medios proporcionados pola organización que facilitará un escenario e un equipo básico de son e iluminación. O/a artista poderá utilizar o atrezzo ou acompañamento musical que considere convinte sempre e cando non requira de montaxe escénica previa.5) A organización poderá realizar unha selección previa dos/as participantes e comunicaralles aos inscritos/as a súa aceptación ou non no certame con antelación á celebración da representación.6) Os premios e gañadores/as deste certame daranse a coñecer pola organización do certame ao remate da gala que se celebrará no Teatro Alfonsetti, Aula Municipal de Cultura Xulio Cuns ou recinto equivalente designado pola organización.7) Establécense tres premios para os gañadores/as do V Certame de Monólogos Cómicos.1.º. Premio dotado con 500 € e trofeo conmemorativo que acredita a condición de gañador/a.2.º Premio dotado con 380 € e trofeo conmemorativo que acredita a condición de 2.º clasificado/a.3.º Premio dotado con 350 € (outorgado polo público das galas) que acredita ser o favorito/a do público e trofeo que acredita esta condición.8) O xurado estará composto por catro membros entre os que figurarán: un/unha concelleiro/a preferiblemente o da área de xuventude, o técnico de xuventude, e os outros/as dous/dúas membros do xurado serán escollidos/as preferiblemente entre xente relacionada co mundo artístico, asociativo, da interpretación ou do audiovisual. A decisión do xurado será irrecorrible e darase a coñecer ao final da gala do certame na que se escenificarán os monólogos. O método para puntuar será a valoración individual por parte de cada un dos membros do xurado de 1 a 10 puntos. A suma final das 4 valoracións outorgará o primeiro e segundo premio aos monologuistas con máis puntos. No caso de producirse un empate, realizarase unha reunión do xurado que deberá decidir por unanimidade o gañador/a do certame, de non acadarse esta, o voto decisivo ou de desempate será o do 4.º membro do xurado, o actor/actriz ou membro de asociación cultural ou grupo teatral. O seu criterio será finalmente o que decida o gañador do certame.9) Entre os criterios a valorar para a concesión do premio estarán a orixinalidade no tratamento do tema escollido, a súa vinculación con algún feito de actualidade xeral autonómica, española ou internacional, ou coa realidade sociocultural do Concello de Betanzos e arredores. Xunto co correcto plantexamento dun argumento inicial, o seu desenvolvemento e conclusión final, a presencia escénica, ou o uso correcto de rexistros de voz ou xestuais durante a actuación.10) Para outorgar o premio ao mellor monólogo o público presente en cada gala, recibirá unha tarxeta conome dos/as participantes. O público asistente deberá marcar o casilleiro co nome do/a participante, quemerezca tal galardón ao seu xuizo. A organización encargarase de recoller as tarxetas coas puntuacións ao final da gala e de facer o reconto correspondente e proclamar ao monologuista gañador/a do premio do público. Este premio é compatible coa consecución do 1.º ou 2.º premio deste certame.11) O reconto dos votos do xurado e das tarxetas do público farase durante a gala tras finalizar as actuacións, preferentemente durante algunha actuación musical que amenice a espera da publicación dos resultados.12) A participación neste certame supón a plena aceptación das presentes bases. Betanzos, 3 de outubro de 2019. A Alcaldesa María Barral Varela